== Områdebeskrivelse ==
Natura 2000-området indeholder den øvre del af [[Mølleåen|Mølleådalen]] med vandløbet [[Hestetangs Å]]/Vassingerødløbet, de store søer [[Furesø]], [[Farum Sø]], [[Bastrup Sø]] og [[Buresø]], adskillige moser samt løvskovene [[Ganløse Eged]], [[Terkelskov]] og [[Frederiksdal Skov]]. Bastrup Sø er [[Mølleåen|Mølleåsystemets]] kildesø.
Ved den vestlige ende af Farum Sø ligger [[Farum Sortemose]]. Tidligere var der i mosen åbne enge og kær, der anvendtes til græsning og høslæt; i dag er den mange steder stærkt tilgroet med pil og birk.
Syd for søen ligger Sækken, der består af birke-ellesump og lysåbne moseområder med hængesæk.
Naturbeskyttelse